**Brian Deane** (født 7. februar 1968 i Leeds, England) er en tidligere fotballspiller fra England som var trener for Sarpsborg 08 Fotballforening. Deane fikk tre landskamper for England. Han scoret det aller første målet i den nystartede Premier League, og var den første mørkhudede treneren i Tippeligaen.

Spillerkarriere
---------------

Deane startet sin karriere i Doncaster før han ble kjøpt av Sheffield United i 1988, og ble toppscorer fire år på rad med tosifret antall mål i alle sine fem sesonger på Bramall Lane. Sheffield United rykket opp to år på rad etter at Deane kom til klubben, og endte i 1992 på øvre halvdel i elitedivisjonen. I 1993 ble Deane solgt for rekordbeløpet 2,9 millioner pund til regjerende seriemestre Leeds, hvor han scoret i debutkampen. Etter salget av Deane rykket Sheffield United rett ned, og har aldri klart å berge plassen i Premier League siden. I 1997 ble Deane toppscorer i ligaen for Leeds med bare fem mål, da Leeds endte på 11.-plass tross kun 28 mål på 38 kamper. Deane gikk da tilbake til Sheffield United igjen, og ble tross at han bare spilte halve sesongen der på ny toppscorer. Så fulgte en halv sesong i Benfica, før Deane ble solgt til Middlesbrough. Etter tre sesonger der dro han til Leicester, hvor han rykket opp til Premier League og scoret det første målet på Leicesters nye King Power Stadium. I West Ham ble det for en gangs skyld ikke opprykk. Deane var innbytter i playoffinalen hvor Crystal Palace overraskende vant, etter å ha ligget på nedrykksplass i desember. Han returnerte så til Leeds og ble toppscorer der. Så rundet han av karrieren med nok et opprykk til Premier League med Sunderland, et kortvarig eventyr i Perth Glory og helt til slutt et nytt opprykk til Premier League med Sheffield United - Deanes femte opprykk.

| Klubb | Kamper | Mål | Periode |
| --- | --- | --- | --- |
| Englands flagg Doncaster Rovers FC | 76 | 13 | 1985–1988 |
| Englands flagg Sheffield United FC | 239 | 106 | 1988–1993 |
| Englands flagg Leeds United FC | 168 | 38 | 1993–1997 |
| Englands flagg Sheffield United FC | 28 | 13 | 1997–1998 |
| Portugals flagg Benfica | 18 | 7 | 1998–1998 |
| Englands flagg Middlesbrough FC | 95 | 19 | 1998–2001 |
| Englands flagg Leicester City FC | 49 | 19 | 2001–2003 |
| Englands flagg West Ham United | 32 | 7 | 2003–2004 |
| Englands flagg Leeds United FC | 33 | 7 | 2004–2005 |
| Englands flagg Sunderland AFC | 4 | 0 | 2005–2005 |
| Australias flagg Perth Glory FC | 7 | 1 | 2005–2005 |
| Englands flagg Sheffield United FC | 2 | 0 | 2005–2006 |

Trenerkarriere
--------------

Sarpsborg by hadde ikke greid å beholde plassen i Tippeligaen på 43 år, da Deane klarte denne bragden i sin første sesong som trener i klubben. Det ble stor byfest på Sarpsborg torg etter at plassen endelig var sikret etter seier mot Ranheim i kvalifiseringen. Sarpsborg spilte meget bra under Deane i 2013-sesongen, og tok klart flest poeng mot lagene på øvre halvdel, deriblant uavgjort borte mot seriemester Strømsgodset, seks poeng mot bronsevinner Haugesund og seire over Viking, Brann og Molde. Både i første og siste tredjedel av sesongen var Sarpsborg selv på øvre halvdel av tabellen poengmessig, men en katastrofal sommer med åtte tap på rad førte til at klubben lå under nedrykksstreken fra 19. til 28. serierunde. Britisk media fulgte Deanes bravader tett, og i intervjuer unnlot ikke Deane å poengtere at halvparten av klubbene i Tippeligaen hadde over dobbelt så stort budsjett som Sarpsborg 08, deriblant Tromsø som rykket ned. Deane illustrerte også gapet med at Brann ble slått av Sarpsborg 08 tross at Brann har en spiller som tjener mer enn de elleve Sarpsborg hadde på banen til sammen, nærmere bestemt Erik Huseklepp som tjente over 6 millioner kroner i 2012.

Referanser
----------

1. ↑   FBref, FBref spiller-ID 909a4bb4[Hentet fra Wikidata]
2. ↑   transfermarkt.com, Transfermarkt spiller-ID 8058, besøkt 9. oktober 2017[Hentet fra Wikidata]
3. ↑  «Deane er klar for 08». sa.no. 21. november 2012.
4. ↑  History of the Premier League Arkivert 5. desember 2013 hos Wayback Machine. Premier Leagues offisielle nettsider. Besøkt 21.09.2014.

Eksterne lenker
---------------

* (en) Brian Deane på Internet Movie Database Rediger på Wikidata
* (en) Brian Deane – Transfermarkt Rediger på Wikidata

* (en) Brian Deane – Transfermarkt (manager) Rediger på Wikidata

* (en) Brian Deane – national-football-teams.com Rediger på Wikidata

* (en) Brian Deane – WorldFootball.net Rediger på Wikidata

* (en) Brian Deane – Soccerbase.com Rediger på Wikidata

* (en) Brian Deane – FootballDatabase.eu Rediger på Wikidata

* (en) Brian Deane – EU-Football.info Rediger på Wikidata

* (en) Brian Deane – FBref Rediger på Wikidata

| * v
* d
* r
Hovedtrenere for Sarpsborg 08 Fotballforening |
| --- |
| 
* 2007-2009 Conny Karlsson (S)
* 2009–2012 Roar Johansen
* 2013–2014 Brian Deane (GB)
* 2015–2019 Geir Bakke
* 2020–2021 Mikael Stahre (S)
* 2021 Lars Bohinen
* 2022– Stefan Billborn (S)

 |

| * v
* d
* r
Sarpsborg 08 Fotballforening – 2023 |
| --- |
| 
* 1 Haug
* 2 Kringberg Haug
* 3 Casas
* 4 Utvik
* 5 Ødegaard
* 6 Høyland
* 8 Andersen
* 10 Lundqvist
* 11 Tibbling
* 14 Berget
* 16 Thomassen
* 17 Hiim
* 18 Martinsson Ngouali
* 19 Meister
* 20 Reinhardsen
* 21 Kristiansen
* 22 Fardal Opseth
* 23 Sandberg
* 25 Maigaard
* 29 Torp
* 30 Tebo Uchenna
* 31 Skipper
* 32 E. Wichne
* 40 Øy
* 72 Christiansen
* 74 Racaj
* 98 Zekhnini
* Camara

Hovedtrener: Billborn
Assistenttrener: Björklund
Assistenttrener: Edlund
 |